Joe Biden pune punct condamnărilor la moarte. În mandatul lui Trump au fost puse în aplicare 13 execuții.
Peste 170 de condamnați la moarte în mod incorect au fost exonerați de pedeapsă. În mandatul lui Trump, a fost executată o femeie, după aproape 70 de ani. Joe Biden vrea înlocuirea pedepsei capitale cu închisoarea pe viață.
Deja îți este clar că Donald Trump este diferit de Joe Biden. Cei doi au opinii distincte și în privința condamnărilor la moarte. Joe Biden promite că va pune punct execuțiilor.Președintele ales al Statelor Unite vrea ca în locul pedepsei cu moartea, să fie închisoarea pe viață, fără posibilitatea eliberării conditionate.Donald Trump este la polul opus. În mandatul lui, au fost puse în aplicare 13 condamnări la moarte.De altfel, Trump a susținut pedeapsa capitală pentru diferite infracțiuni."Trebuie să aducem înapoi condamnarea la moarte. Trebuie să plătească prețul suprem.", spune Donald Trump, președinte în funcție al SUA"Noi credem că toți criminalii care omoară ofițeri de poliție ar trebui să primească pedeapsa cu moartea.", a mai adăugat acesta.Tot în mandatul lui Trump, săptămâna trecută, a avut loc prima execuție a unei femei, după aproape 70 de ani. Lisa Montgomery, în vârstă de 52 de ani, a fost condamnată la moarte după ce, în 2004, a omorât o femeie însărcinată.